Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
30 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -5.16 จุด (-0.34%) ปิดภาคเช้าที่ 1,519.43 จุด ด้วยมูลค่าการซื้อขาย 24,254.90 ล้านบาท
Most Positive Impact: CPN (+0.53 จุด), BDMS (+0.52 จุด), CPF (+0.41 จุด)
Most Negative Impact: ADVANC (-2.8 จุด), INTUCH (-0.98 จุด), GULF (-0.5 จุด)
ตลาดหุ้นไทยเคลื่อนไหวในแดนลบตามทิศทางตลาดหุ้นทั่วภูมิภาคสะท้อนภาพความกังวลต่อภาวะการแพร่ระบาดของเชื้อไวรัส ขณะที่ผลการประชุม FOMC คงอัตราดอกเบี้ยตามคาด ทำให้ตลาดกลับมาให้น้ำหนักกับการเฝ้าระวังประเด็นการแพร่ระบาดของเชื้อไวรัส
ค่าเงินบาทอ่อนค่ามาอยู่ที่ระดับ 31.23 บาท อ่อนค่าที่สุดในรอบ 7 เดือน เป็นบวกต่อหุ้นกลุ่มส่งออก
แนวโน้มตลาดบ่าย
คาด SET Index เคลื่อนไหวในกรอบ 1,510-1,530 จุด รอดูอัตราการติดเชื้อใน 1-2 สัปดาห์ซึ่งเป็นระยะเพาะเชื้อหลังเทศกาลท่องเที่ยวของชาวจีน โดยกรอบการแกว่งตัวระยะสั้นจะอยู่ที่บริเวณ 1,500/1,520 จุด คิดเป็น Earning yield gap ที่ 5.2% ถือเป็นระดับ +0.5SD สูงสุดในรอบ 44 เดือน
กลยุทธ์การลงทุน เราแนะนักลงทุนที่รับความเสี่ยงได้ต่ำชะลอการลงทุนเพื่อรอดูผลกระทบหลังหยุดตรุษจีน(ประมาณ 2 สัปดาห์) สำหรับนักลงทุนกลุ่มที่รับความเสี่ยงสูงหากในระยะ 2 สัปดาห์นี้การติดเชื้อชะลอตัวลง เราแนะนำทยอยสะสม AOT
ประเด็นเศรษฐกิจสำคัญ วันพฤหัสฯ ติดตามตัวเลข GDP 4Q19 ของสหรัฐฯ คาด +2.2% QoQ วันศุกร์ ติดตามตัวเลขดุลบัญชีเดินสะพัดของไทย เดือน ธ.ค. คาดเกินดุล 3,600 ล้านเหรียญ เพิ่มขึ้นจากเดือนก่อนที่ 3,375 ล้านเหรียญ ตัวเลข PMI ภาคอุตสาหกรรมของจีน เดือน ม.ค. คาด 50 จุด ทรงตัวจากเดือนก่อน ตัวเลข GDP 4Q19 ของยูโรโซน คาด +0.2% QoQ รวมถึงตัวเลขเงินเฟ้อทั่วไปของยูโรโซนคาด +1.4% YoY
หุ้นแนะนำ STEC